  Туспуктэм: Анжелика Тихонова Анжелика Тихонова корреспондент Удмуртиын выль дышетскон ар азьын «Юртты нылпиез школае дасяны» («Помоги собрать ребёнка в школу») ӟечлэсьтон акция ужаны кутскиз. Сяме пырем ужрад 1-тӥ куарусёнозь кыстӥськоз. Со сярысь элькунысь дышетонъя но тодосъя министерстволэн пресс-службаез ивортӥз. Ужрад секыт улон югдуре шедем нылпиосын семьяослы юрттон понна радъяське. Со улсын вань мылкыд карисьёс пиналъёслы кулэ луись дӥсь но канцтоваръёс сётыны быгато. Вузъёсты элькунысь Калыклы мерлыко юрттэт сётонъя центръёсын но Мерлыко реабилитацияя но адаптацияя элькун центрын (Ижкар, Шевченко нимо ульча, 25) басьто. Вайыны луэ: Ручкаос, карандашъёс, вӧлонъёс, фломастеръёс, линейкаос но мукетсэ; Тетрадьёс, обложкаос, дневникъёс, картон, буёло кагаз но мукет; Буёлъёс, кисточкаос, пластилин, пеналъёс, циркульёс, качыос; Школа рюкзакъёс; Школа дӥсь – рубашкаос, брюкиос, блузкаос, спорт костюмъёс, футболкаос, шортыос. Канцтоваръёс одно ик выль луыны кулэ, нош дӥсь но рюкзакъёс – нуллэмын луыны быгато, но умоесь Тегъёс: Удмуртия Ижкар Дышетон пиналъёс ӟечлэсьтон  